Tweede renoster in Madikwe geteiken | Nuus24
Johannesburg – Die karkas van die tweede renoster wat in 2013 deur stropers geteiken is, is Maandagaand in die Madikwe-natuurreservaat gevind, het die Noordwes se departement van omgewingsake gesê."Bewaarders in die park het skote gehoor en daar was 'n skietery om 19:45," het Dumisa Seshabela, 'n woordvoerder, gesê."Die horing is nie verwyder nie. Die stropers is vermoedelik versteur."Meer inligting was nie onmiddellik beskikbaar nie.Die karkas van die eerste renoster wat in 2013 vir sy horing geteiken is, is Saterdagaand in dieselfde reservaat gevind."Ek kan bevestig dat 'n renoster dood is en Saterdagaand in die reservaat gevind is," het Seshabela vroeër Maandag gesê."Dit is Sondag as 'n stroop-geval bevestig. Albei die bul se horings is verwyder. Die oorsaak van dood is 'n geweerskoot naby die voorkant van die dier se nek."Seshabela het gesê niemand is al in verband met die voorval in hegtenis geneem nie.Die nasionale departement van omgewingsake het op 19 Desember gesê altesaam 633 renosters is in 2012 vir hulle horings geteiken.– Volg Nuus24 op Twitter.